রাঙ্গামাটি ০৪ জুন (সিএইচটিনিউজ টোয়েন্টিফোর ডটকম):- ইরাকে এক সুনি্ন মসজিদে আত্মঘাতী বোমা হামলায় ১৬ জন নিহত হয়েছে। আহত হয়েছে ৫৫ জন। শুক্রবার রাজধানী বাগদাদ থেকে ৮০ মাইল দূরে তিকরিত শহরে জুমার নামাজ চলাকালে এ বোমা হামলার ঘটনা ঘটে। তবে হামলার দায় কেউ স্বীকার করেনি। ইরাকের তিকরিতে মসজিদে বোমা হামলার ঘটনা প্রায়ই ঘটে থাকে।  সালাহ উদ্দিন প্রদেশের প্রধান আমর ইউসুফ বলেন, সরকারি একটি বাসভবনের ভেতরের সুনি্ন মসজিদে এ  আত্মঘাতী বোমা হামলার ঘটনা ঘটে। নিহতের মধ্যে একজন পুলিশ কমান্ডার ও একজন বিচারক রয়েছে বলে তিনি জানান।  উল্লেখ্য, ইরাকের তিকরিত শহরে শিয়া-সুন্নি দ্বন্দ্ব অব্যাহত রয়েছে। সূত্র অনলাইন---